“Ek ken die ou van geen kant af nie. Ek het hom nie eens gesien of enige iets verwag nie,” sê Stefan.
“Ek het die laaste CD net klaar geteken. Ek het gedraai na ons aantrekkamer om te gaan regmaak vir ons tweede stel van die vertoning toe tref iets my teen my kop en oog van agter af.
“Ek kon niks sien nie. Ek het eers later besef iemand het my ’n hou gegee toe twee mense my optel en aantrekkamer toe vat.”
Wie die man is wat Stefan die opstopper gegee het, weet hy nie. Al wat hy weet is dat die man dadelik uitgegooi is. Maar wat verder van hom geword het, weet Stefan nie.
“Niemand het die aand enige moeilikheid gemaak terwyl ons die eerste stel van die vertoning gedoen het nie. Almal was in só ’n goeie gees en dit was ’n lekker atmosfeer in die plek. Almal het gedans en kom CD’s koop. So dit was heeltemal onverwags en ’n skok vir ons en die mense daar.”